 Ukuphindile loko kuma-KZN Capital Maskandi Awards Eyethu NewsUkuphindile loko kuma-KZN Capital Maskandi AwardsUbeqokiwe nangonyaka owedlule wawina. March 16, 2017 UBonbgeka Zuma 22 oqokwe kwi Best Poetry. Isithombe : FACEBOOK IPHINDE yaqokwa kwimncintiswano wezindondo i-KZN Capital Maskandi Awards 2017 imbongi yase-Elandskop eKhokhwane.UBongeka Mbongikazi Zuma 22 owenza izifundo ze-Office Administration eMsunduzi TVET college, uqokwe emkhakheni we-Best poetry kanti uyena yedwa owaseMgungundlovu oqokwe kulomkhakha.Ngonyaka ofile uBongeka waqokwa kumkhakha we-Best message and reciting poetry wabuya nayo lendondo.Ngijabule kakhulu ukuthi ngiphinde ngiqokwe nakulonyaka ngoba loko kukhombisa ukuthi abantu bayawubona kanti futhi bayawuthanda umsebenzi wami, nokuthi uyakhula futhi. Ngicela abantu nje baqhubeke nokungikhombisa uthando ngokuthi bangivotele ukuze ngizokwazi ukuthi ngiphinde ngibuye nayo lendondo, kubeka yena.Lomcimbi wezindondo uzoba e-City Hall eMgungundlovu ngenyanga kaSebthemba kanti kuzobe sekungokwesithathu wenzeka kulonyaka.UBongeka osentshontshe izinhliziyo zabantu abaningi ngomsebenzi wakhe waqala ukubhala kanye nokuhaya izinkondlo esasesikoleni nathi wayengazi yena ukuthi wenzani.Ngangithi ngicula ihip hop mina othisha bami base bengitshela ukuthi akusiyona ihip hop lena kodwa ngihaya inkondlo ngaqala lapho ke. Ngaqhubeka ngaqala ngawina imincintiswano lena emincane yasendaweni zaseMgungundlovu kuphela. Ngonyaka odlule bengiqala ukuthi ngiqokwe ngiwine emncintiswaneni omkhulu nokwangikhuthaza kakhulu ukuthi ngiqhubekele phambili, kubeka yena.Uqhube wathi uyafisa ukuthi naye agcine eseqokwa emncintiswaneni efana nama-SATMA aphinde awine futhi nakuyona , wathi uzokwenza konke okusemandleni ukuthi afinyelele amaphuphweni akhe.Ukuvotela uBongeka ungathumela umqhafazo othi : CAMA best poetry Bongeka Mafahleni. I-sms ibiza u-R1-50 kanti ungavota noma ikangaki.Next StoryBasale dengwane abagibeli bamabhasi ngenxa yesiteleka 